Paide
<s>Paide (njemački: Weissenstein) je grad  od 7,544 stanovnika u centru Estonije, on je administrativni centar Okruga Järva.</s>

<s>Geografske karakteristike</s>

<s>Paide se prostire u gornjem toku rijeke Pärnu, u morenskoj ravnici okružen močvarama, udaljen 90 km jugoistočno od Tallinna.</s><s>Kroz sam grad prolazi autoput Pärnu - Rakvere, a nedaleko od njega i autoput Tallinn - Tartu.</s><s>Paide zajedno sa nedalekim Türijem (12 km) formira aglomeraciju koja je ekonomsko -kulturni centar tog dijela Estonije.</s>

<s>Historija</s>

<s>Pretpostavlja se da je na mjestu današnjeg grada postojala estonska utvrda.</s>

<s>Kad su dansko-njemački vitezovi zauzeli Järvu, ona je na bazi Ugovora iz Stensbya (1238). dana Livonskom redu.</s><s>Red je sredinom 1260-ih podigao novu čvršću utvrdu - Weissenstein, od vapnenca, uz koju je izraslo naselje, koje je postalo prijestolnica Järve.</s><s>Weissenstein je dobio status grada 30. aprila 1291.</s><s>Za Livonskog rata (1558. -1583) Weissenstein je postao predmet borbi zaraćenih strana, pa je padao iz ruke u ruku.</s><s>Prvo su ga 1573. zauzele ruske snage, nakon njih 1581. - švedske, zatim vojska Poljsko-Litvanske Unije - 1602. i konačno 1608 vojska Kraljevine Švedske za Švedsko-poljskog rata.</s>

<s>Ratna razaranja uzrokovala su da se stanovništvo raselilo, pa je Weissenstein - 1636. izgubio status grada, i kao selo postao feud.</s>

<s>Za Velikog sjevernog rata Weissenstein (Paide) je 1703. (kao i ostatak Estonije) pripao Ruskom Carstvu.</s><s>Za ruske vladavine Paidu je 1783. vraćen status grada i on je postao administrativni centar gubernije.</s>

<s>Na prelazu iz 18. u 19. vijek. površina grada se udvostručila.</s><s>Uskotračna željeznička pruga Türi-Paide puštena je u promet 1901., a 1918. je produžena do Tamsalua (promet je ukinut 1971).</s><s>Najveći industrijski pogon -tvornica šibica Baltika počeo je sa radom 1912., radio je sve do 1930. kad je zatvoren  zbog gubitka ruskog tržišta.</s>

<s>Paide je za Drugog svjetskog rata prošao relativno mirno i bez većih oštećenja.</s><s>Njemačka okupacija trajala je od 3. augusta 1941. do 22. septembra 1944.</s><s>Jedino što je stradalo bilo je sredovjekovni toranj koji je miniran.</s>

<s>Za vrijeme Estonske Sovjetske Socijalističke Republike Paide je od 1950. do 1990. bio administrativni centar rajona.</s>

<s>Privreda 
Većina nekadašnjih velikih industrijskih poduzeća iz sovjetskih vremena je propala ili se jako smanjila i reorganizirala.</s><s>Danas ima puno vrlo malih firmi (397) od kojih se većina bavi trgovinom ili uslugama.</s>

<s>Pobratimski gradovi</s>

<s>Paide ima ugovore o prijateljstvu sa sljedećim gradovima;</s>

<s>Izvori</s>

<s>Vanjske veze</s>

<s>Paide linn (službene stranice)</s>

<s>Gradovi u Estoniji</s>

